Legal Document

Category: 215

Text:
31. ΑΠΟΦΑΣΗ ΥΠΟΥΡΓΩΝ ΕΡΓΑΣΙΑΣ ΚΑΙ ΔΗΜΟΣΙΑΣ ΤΑΞΗΣ Αριθ. 1169 της 3/4 Φεβρ. 1994 (ΦΕΚ Β΄ 96) Καθορισμός χρονικών ορίων λειτουργίας κέντρων διασκεδάσεως και συναφών καταστημάτων. Έχοντας υπόψη: 1.Τις διατάξεις των άρθρ. 2 και 3 του Π.Δ. 327/ 1992. 2.Τις διατάξεις του άρθρ. 42 του Νόμ. 1892/1990 όπως τροποποιήθηκαν και ισχύουν. 3.Τις διατάξεις του άρθρ. 18 παρ. 7 του Νόμ. 1481/19845. 4.Τις διατάξεις περί κοινής ησυχίας και τον αποτελεσματικό έλεγχο της λειτουργίας των Δημοσίων Κέντρων με σκοπό την εξασφάλιση της δημόσιας τάξης και ασφάλειας. 5.Το γεγονός ότι από τις διατάξεις της παρούσας απόφασης δεν προκαλούνται δαπάνες σε βάρος του Κρατικού Προϋπολογισμού, αποφασίζουμε: Άρθρ.1.-1.Τα χρονικά όρια λειτουργίας των κέντρων διασκεδάσεως λεσχών, ταβερνών, εστιατορίων, μπαρ, καφετεριών, αναψυκτηρίων, μαγειρείων, ζαχαροπλαστείων, πιτσαριών, καφενείων, γαλακτοπωλείων, κυλικείων και προσφοράς, για άμεση εντός αυτών κατανάλωση, αναψυκτικών και οινοπνευματωδών ποτών, καθορίζονται ως εξής: Σελ. 246,12 Τεύχος 1295-Σελ. 72 α.Τις ημέρες Κυριακή έως και Πέμπτη. (1)Μέχρι 02.00΄ ώρα της επομένης ημέρας, κατά το χρονικό διάστημα από 1ης Οκτ. έως 31ης Μαρτίου. (2)Μέχρι 2.30΄ ώρα της επομένης ημέρας, κατά το χρονικό διάστημα από 1ης Απρ. έως 30ης Σεπτεμβρίου. β.Κάθε Παρασκευή μέχρι 03.00 ώρα της επομένης, για όλο το έτος. γ.Κάθε Σάββατο καθώς και τις παραμονές των επισήμων αργιών μέχρι 03.30΄ ώρα της επομένης ημέρας, για όλο το έτος. δ.Στις ανωτέρω (α), (β) και (γ) περιπτώσεις δεν επιτρέπεται η επαναλειτουργία αυτών πριν από την 06.00΄ ώρα. ε.Χωρίς χρονικό περιορισμό την παραμονή και την ημέρα των Χριστουγέννων, την παραμονή της Πρωτοχρονιάς, την Τσικνοπέμπτη, τα δύο τελευταία Σαββατοκύριακα του Τριωδίου, την παραμονή του Πάσχα, την παραμονή και ημέρα της εορτής του τοπικού πολιούχου Αγίου, όταν ισχύει και τοπική αργία, καθώς και κατά τη διάρκεια τοπικών, θρησκευτικών ή άλλων πανηγυριών. Με το άρθρ. 1 της 1011/22/19-δ/11-12 Ιουλ. 1994 (ΦΕΚ Β΄ 546) απ. Υπ. Εργασίας και Δημ. Τάξης, κατωτ. αριθ. 33, ορίστηκε ότι οι διατάξεις της άνω παρ. 1 εφαρμόζονται εφεξής για τα κέντρα διασκεδάσεως, τα μπαρ, τις λέσχες και τις καφετέριες. 2.(Καταργήθηκε από το άρθρ. 2 της 1011/22/19δ/11-22 Ιουλ. 1994, ΦΕΚ Β΄ 546, απ. Υπ. Εργασίας και Δημ. Τάξεως, κατωτ. αριθ. 33). «3.Δεν αποτελεί παράβαση των διατάξεων της παρούσας η καθυστέρηση λήξης της λειτουργίας επί 20 λεπτά της ώρας προς αποχώρηση των πελατών». Η παρ. 3 αντικαταστάθηκε ως άνω από την παρ. 5 άρθρ. 1 της 1011/22/19-δ/11/12 Ιουλ. 1994 (ΦΕΚ Β΄ 546), απ. Υπ. Εργασίας και Δημ. Τάξεως, κατωτ. αριθ. 33. Άρθρ.2.-1.Η ισχύς της παρούσας άρχεται δέκα ημέρες από της δημοσιεύσεως. 2.Η απόφαση αυτή να δημοσιευθεί στην Εφημερίδα της Κυβερνήσεως. Η άνω απόφαση κυρώθηκε από το άρθρ. 14 του Νόμ. 2194/11-16 Μαρτ. 1994 (ΦΕΚ Α΄ 34), Τόμ. 34, σελ. 96,652. 15.Ι.β.30-31 Ώρες εργασίας καταστημάτων και γραφείων 335